**MATEMATIČKA LEKTIRA  
PRIČA O JEDNOM OD NAJVEĆIH HRVATSKIH OTKRIĆA**

Ime Andrije Mohorovičića nosi osnovna škola u Matuljima, jedna riječka srednja škola kao i nekoliko ulica u Hrvatskoj. Znaš li zašto? Ostani s nama i poslušaj kratku priču o jednom od najvećih hrvatskih znanstvenika.

Andrija Mohorovičić bio je znanstvenik koji je gotovo cijeli svoji život proveo u Hrvatskoj i do svih svojih znanstvenih rezultata došao je radeći u Bakru i Zagrebu. Bio je meteorolog i seizmolog. Meteorolog je znanstvenik koji se bavi proučavanjem vremenskih uvjeta i vremenske prognoze, a seizmolog je znanstvenik koji se bavi potresima.

Andrija Mohorovičić rođen je 1857. godine u Voloskom kraj Opatije. U Voloskom se i danas nalazi njegova rodna kuća na kojoj je i spomen ploča. Osnovnu školu završio je u Voloskom, a gimnaziju u Rijeci. S 21 godinom završava studij matematike i fizike u Pragu. Kratko je radio kao učitelj u gimnaziji u Zagrebu, a od 1882. godine predaje matematiku, fiziku i meteorologiju u današnjoj Pomorskoj školi Bakar. U Bakru je radio 9 godina, do 1891. godine. Nakon toga zapošljava se u Zagrebu, na Griču, gdje se započinje baviti seizmologijom te poučavanjem studenata. Tamo je doktorirao 1893. godine te nastavio radio sve do mirovine 1922. godine. Umro je 14 godina nakon toga.

1887. godine, dok je radio u Bakru, osnovao je pri školi meteorološku postaju, zapisivao meteorološka mjerenja te je konstruirao nefoskop, instrument za određivanje brzine i smjera gibanja oblaka. Dok je radio na Griču, 1892. godine, prvi je u našim prostorima uveo službu točnoga vremena.

Do svojeg najvećeg otkrića, po čemu je poznat u cijelom svijetu, Mohorovičić je došao zbog jednog potresa koji se je dogodio 1909. godine u dolini Kupe. Preciznim je uređajima bilježio promjene nastale pri potresima te je iz tih mjerenja zaključio kako izgleda građa unutrašnjosti Zemlje. Njemu u čast, jedan dio unutrašnjosti Zemlje kojega je otkrio, zove se Mohorovičićev diskontinuitet ili Moho sloj.

48 godina nakon njegove smrti, njemu u čast, nazvan je i krater na Mjeseca, a 26 godina kasnije i jedan asteroid.

PITANJA:

1. Što proučava seizmolog?
2. Tko nam može najtočnije reći kakve će vrijeme biti sutra?
3. Kako se zove uređaj za određivanje brzine i smjera gibanja oblaka?
4. Koje godine je asteroid nazvan prema Mohorovičiću?
5. Koje godine je Mohorovičić završio studij?
6. Koje godine se Mohorovičić zapošljava u srednjoj školu u Bakru?
7. S koliko godina je Andrija Mohorovičić otišao u mirovinu?